༄༅།། སྐྱབས་འགྲོའི་ངག་འདོན་ནི།
ན་མོ༔ ༔བདག་ཅག་འཁོར་དང་བཅས་པ་རྣམས་ལ་སྡང་ཞིང་གནོད་པའི་དགྲ་བགེགས་
བདུད་སྡེའི་རིགས་རྣམས་ཀྱི་གཙོར་བྱས་པའི༔ མ་གྱུར་མཁའ་ཁྱབ་ཀྱི་སེམས་ཅན་
ཐམས་ཅད་དུས་འདི་ནས་བཟུང་སྟེ་ཇི་སྲིད་སངས་རྒྱས་ཀྱི་གོ་འཕང་མ་ཐོབ་བར
ཕྱོགས་བཅུ་དུས་གསུམ་གྱི་སངས་རྒྱས་ཐམས་ཅད་ཀྱི་ངོ་བོ༔ གཡུང་དྲུང་གི་བོན་
སྡེ་མཐའ་དག་གི་འབྱུང་གནས། གཤེན་རབས་སེམས་དཔའ་ཐམས་ཅད་ཀྱི་མངའ་
བདག༔ དབང་དང་བྱིན་རླབས་ཀུན་ཀྱི་བདག་ཉིད༔ མཆོག་ཐུན་དངོས་གྲུབ་ཡོངས་
ཀྱི་རྩ་བ༔ ལས་དང་ཕྲིན་ལས་ཐམས་ཅད་ཀྱི་བྱེད་པོ༔ འཆི་མེད་རྒྱལ་བ་ཡབ་སྲས་
ཀྱིས་གཙོར་བྱས་པའི་རྗེ་བཙུན་རྩ་བ་དང་བརྒྱུད་པར་བཅས་པའི་དཔོན་གསས་བླ་
མ་དམ་པ་རྣམས་ལ་སྐྱབས་སུ་མཆིའོ༔ ཐུགས་བསྐྱེད་མཚུངས་པ་མེད་ཅིང་༔ ལྔ་
བདོའི་འགྲོ་བ་མཐའ་དག་གི་འདྲེན་པ་བདག་ཅག་གི་སྟོན་པ་གཤེན་རབ་མི་བོ་གཙོར་
བྱས་པའི་ཕྱོགས་བཅུ་དུས་གསུམ་གྱི་བདེ་བར་གཤེགས་པ་རྣམས་ལ་སྐྱབས་སུ་
མཆིའོ༔ རྣམ་བྱང་གི་བོན་སུམ་ཅུ་རྩ་བདུན་དང་༔ ཟག་པ་མེད་པའི་ཡོན་ཏན་ཀྱི་
ཚོགས་རྣམས་དང་༔ བསྟན་པའི་རྟེན་དུ་གྱུར་པའི་རྗེས་བཞག་གི་རྟེན་གསུམ་ལ་
སོགས་ལམ་འབྲས་ངོ་བོ་བསྡུས་པའི་གཡུང་དྲུང་གི་བོན་རིན་པོ་ཆེ་ལ་སྐྱབས་སུ་
མཆིའོ༔ མཁྱེན་བརྩེ་ནུས་པའི་དཔལ་མངའ༔ ཐུགས་བསྐྱེད་དང་ཕྲིན་ལས་ ཕུན་
512

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
སུམ་ཚོགས་པ་སེམས་དཔའ་ཆེན་པོ་སྐུའི་སྲས་བརྒྱད་ཀྱིས་གཙོར་བྱས་པའི་ཡེ་གཤེན་
གཡུང་དྲུང་སེམས་དཔའ་རྣམས་དང་སྐྱེས་བུ་ཟུང་བཞི་ཡ་བརྒྱད་ཀྱིས་བསྡུས་པའི་
གཤེན་རབས་དགེ་འདུན་གྱི་ཚོགས་རྣམས་ལ་སྐྱབས་སུ་མཆིའོ༔ བོན་ཉིད་རྣམ་པར་
དག་པའི་དབྱིངས་ནས༔ གང་འདུལ་གཟུགས་སྐུའི་རྣམ་རོལ་མཐའ་ཡས་པར་འཆར་
བ་རིགས་བདག་ཀུན་བཟང་གཤེན་ལྷ་འོད་དཀར་གྱིས་གཙོར་བྱས་པའི་གསང་
སྔགས་རྒྱུད་སྡེ་ཕྱི་ནང་གི་ཡི་དམ་ཞི་ཁྲོའི་ཚོགས་རྣམས་ལ་སྐྱབས་སུ་མཆིའོ༔ འོག་
མིན་བདེ་བ་ཆེན་པོའི་དབྱིངས་ནས༔ ལས་དང་དངོས་གྲུབ་ཀུན་ཀྱི་གྲོགས་མཛད༔
ཡུམ་ཆེན་བསྐལ་བ་བཟང་མོའི་གཙོར་བྱས་པའི་གནས་གསུམ་གྱི་དཔའ་བོ་མཁའ་
འགྲོའི་ཚོགས་དང་དུས་གསུམ་རྒྱལ་བའི་བསྟན་པའི་སྲུང་མ་མ་ཅིག་ཡེ་ཤེ
ཡེ་ཤེས་དབལ་
མོ་ལ་སོགས་བོན་སྐྱོང་སྲུང་མ་འཁོར་དང་བཅས་པ་རྣམས་ལ་སྐྱབས་སུ་མཆིའོ༔
ཞེས་བརྗོད་ནས༔ གཤེན་རབ་བླ་མ༔ དང་༔ སངས་རྒྱས་བོན་དང་༔སོགས་བརྗོད་ལ༔ ཁྱེད་ལ་དད་ཅིང་༔སོགས་
བྱའོ། །ཞེས་པ་འདི་ནི་རྟ་གུ་སྦ་ཞབས་རི་ཁྲོད་དུ་དགེ་བསྙེན་རྒན་པོ་དུ་མས་བསྙེན་གནས་ལ་བརྩོན་པའི་སྐབས་
སུ་ཁ་ཏོན་འདི་འ
་་སྤེལ་བ་དཀོན་མཆོག་གི་སྐྱབས་འོག་ཏུ་
ཚུད་པའི་རྒྱུར་གྱུར་ཅིག དགེའོ།།